Iepirkuma komisijas 2024. gada 22. janvāra sēdē
sniegtā atbilde uz jautājumiem par 
Atklāta konkursa 
Izvērtējums “Par ilgtermiņa sociālās aprūpes finansēšanas modeļiem un priekšlikumiem ilgtspējīga finansēšanas modeļa ieviešanai””
(identifikācijas Nr. LRLM 2023/44 
nolikuma prasībām)

[bookmark: _Hlk156458928]Jautājums
Vai konkursa ietvaros izglītības zinātņu maģistra grāds un vadībzinātnes doktora zinātniskais grāds izglītības vadībā (Dr. sc. admin.) tiks uzskatīts kā atbilstošs prasībai 3.1.3. (5), kas paredz (5) pētniekam prasību par vismaz iegūtu maģistra grādu sociālajās zinātnēs?
Atbilde
Ņemot vērā Ministru kabineta 2022. gada 27. septembra noteikumus Nr. 595 “Noteikumi par Latvijas zinātnes nozaru grupām, zinātnes nozarēm un apakšnozarēm”, pieejami 
https://likumi.lv/ta/id/335928-noteikumi-par-latvijas-zinatnes-nozaru-grupam-zinatnesnozarem-un-apaksnozarem, komisija secina, ka izglītības zinātņu maģistra grāds  un vadībzinātnes doktora zinātniskais grāds atbilst nolikuma prasībām, kas paredz pētījuma vadītājam /vadošam pētniekam vismaz maģistra grādu sociālajās zinātnēs, veselības aprūpē vai finanšu vadībā.

Jautājums
a) Vai informācija 1. tabulā par pieredzes gūšanu attiecināma uz darba pieredzi vai pieredzi pētījumu veikšanā? Piemēram, vai 1. tabulas sākumā norādāma informācija par darba vietām, savukārt 2. tabula paredz norādīt konkrētus pētījumus vai projektus? 
b) Ja abās tabulās norādāma pieredze pētījumu veikšanā, vai informācija starp tām ir dublējama? 
c) Ja norādāmas darba vietas, kas uzskatāms par pasūtītāju? Kādos gadījumos 1. tabulā var nebūt attiecināma kontaktinformācijas norādīšana? 
d) Vai abas tabulas jāaizpilda visiem piedāvātajiem speciālistiem, t.sk. tiem, kuriem nolikuma 3.1.3. punktā norādīts, ka speciālistam nepieciešama pieredze pētījuma veikšanā (piem. 3.1.3. (3) punktā)? 

Atbilde
a) 1.tabulā ir norādāma informācija par speciālista darba pieredzi, kas attiecināma uz atlases prasībām attiecīgajam speciālistam, savukārt 2.tabulā detalizēta informācija par konkrētiem pētījumiem/izvērtējumiem, kurus speciālists ir veicis/piedalījies un pienākumiem pētījuma/izvērtējuma veikšanā.
b) Ja speciālistam papildus konkrēta pētījuma veikšanai nav citas uz atlases prasībām attiecināmas darba pieredzes un attiecīgajam speciālistam atlases prasībās tā nav norādīta kā obligāta, informācija abās tabulās ir dublējama.
c) Informācija par pasūtītāju norādāma tikai tad, ja darbam ir bijis pasūtītājs, piemēram, pētījuma/izvērtējuma gadījumā, citos gadījumos norādāms, ka nav attiecināms. 
d) Jāizpilda ir abas tabulas. Ja speciālistam papildus konkrēta pētījuma veikšanai nav citas uz atlases prasībām attiecināmas darba pieredzes un attiecīgajam speciālistam atlases prasībās tā nav norādīta kā obligāta, informācija abās tabulās ir dublējama. 


